stanford-oval/wikipedia huggingface dataset:
לסטר בראון
הערות שוליים

↑  De Leon, David. Leaders from the 1960s: a biographical sourcebook of American activism, Greenwood
| --- | --- |
בקרת זהויות :  NLI: 987007303418205171  PLWABN: 9810651014205606  BIBSYS: 10073319  BNE: XX1113750  BnF: cb11894214r (data)  CANTIC: a10054613  CiNii: DA00417282  GND: 115736514  ICCU: CFIV092281  ISNI: 0000 0001 2276 7980  LCCN: n79091334  LNB: 000019911  NDL: 00434559  NKC: jn20010309456  NLG: 65456  NLK: KAC199603666  NTA: 068433808  SELIBR: 315813  SNAC: w6sb5z0w  SUDOC: 026755351  Trove: 721066  VIAF: 14766896   WorldCat (עם VIAF): 14766896
מחשבה טובה (ארגון)

| --- | --- |

 מדינה:  ישראל 
 מטה הארגון:  ירושלים 
 מנכ"ל:  אורנית בר ישר
 תקופת הפעילות:  2003–הווה (כ־22 שנים) 
 www.mtova.org.il
 
מחשבה טובה היא עמותה אשר הוקמה בשנת 2003 כדי לצמצם פערים בחברה הישראלית על ידי שימוש באמצעים טכנולוגיים. תחילת פעולתה הייתה בעיר ירושלים, בה המייסד והמנכ"ל הראשון, דניאל וייל, ו-ד"ר אסטורה מודונה, היו"ר הראשון, פעילו כיתת מחשבים עם בני נוער. בעזרת צוות מיומן הגדילו את פעילות העמותה לרמה ארצית. מחשבה טובה זכתה במספר פרסים, ביניהם פרס ראש עיריית ירושלים, אות המופת בכנס ישראל-שדרות לחברה ופרס אשלים ג'וינט-ישראל.
פעילות

העמותה מפעילה מרכזי מחשבים קהילתיים אשר מעניקים ידע ומיומנויות בשימוש במחשב באמצעות קורסים המיועדים לכל שכבות האוכלוסייה הישראלית. הקורסים כוללים הקניית ידע בסיסי במחשבים, לימוד תוכנות אופיס, פוטושופ, גלישה באינטרנט, רובוטיקה, אנימציה, תכנות, בדיקות תוכנה, ניהול רשתות תקשורת ועוד. העמותה עובדת עם ילדי גנים, נוער בסיכון, צעירים דורשי תעסוקה, קשישים, עולים חדשים, המגזר החרדי, המגזר הערבי ואנשים עם מוגבלויות. לכל אוכלוסיות מותאמת תוכנית לימודים ההולמת את יכולתה וצרכיה.
בנוסף למרכזים הקהילתיים, העמותה מפעילה כיתת מחשבים ניידת. הכיתות מצוידות במחשבים ניידים, רשת סלולרית, מדריך ואיש טכני ומגיעות לכל רחבי הארץ, ובעיקר לאוכלוסיות קצה הנעדרות גישה לטכנולוגיה כגון בתי אבות, תלמודי תורה, הוסטלים לנוער ומרכזים לאנשים עם מוגבלויות.
העמותה פועלת בשיתוף פעולה עם ארגוני מגזר שלישי ומגוון חברות עסקיות כדי לפתח תוכניות העצמה והכשרה. מיום הקמתה סייעה העמותה לכ-20,000 משתתפים.
פעולתה הנרחבת והמשמעותית של העמותה זכתה להכרה ולפרסים, ביניהם פרס ראש עיריית ירושלים, אות המופת בכנס ישראל-שדרות לחברה ופרס אשלים ג'וינט-ישראל. העמותה מוכרת כאקדמיה של חברות Cisco ומיקרוסופט ובעלת תו מידות לאפקטיביות.
הערות שוליים

↑  אודות העמותה, באתר www.mtova.org.il
לואיס ויין

| --- | --- |

ויין ב-1903
 לידה:  5 באוגוסט 1860 קלרקנוול, הממלכה המאוחדת 
 פטירה:  4 ביולי 1939 (בגיל 78) Napsbury Hospital, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום קבורה:  St Mary's Catholic Cemetery, Kensal Green 
 השכלה:  West London School of Art 
 תקופת הפעילות:  1880–1939 (כ־59 שנים) 
 חתימה:   
 
יצירתו "חתולים ייצוגיים".
לואיס ויליאם וויין (באנגלית: Louis William Wain;‏ 5 באוגוסט 1860 – 4 ביולי 1939) הוא אמן אנגלי הידוע בזכות יצירותיו הרבות של חתולים וחתלתולים אנתרופומורפיים. חלק מההיסטוריונים לאמנות תופסים את האמן בתור הגרפיקאי הגדול ביותר בציור האגדות הוויקטוריאני, אחרים מתייחסים אליו בביטול כאמן שסבל מסכיזופרניה קשה.
חייו ועבודתו

לואיס ויליאם ויין נולד ב-5 באוגוסט 1860 בקלרקנוול, לונדון. היה הבכור במשפחה, מבין חמש אחיות, שאף אחת מהן לא נישאה מעולם. בגיל שלושים לקתה האחות הצעירה בנפשה והושמה בבית חולים פסיכיאטרי. האחיות הנותרות בילו את כל חייהן עם אמן, כמעט כמו לואיס עצמו, שחי עם אמו רוב חייו. האם עסקה בתכנון כנסיות וביצירת דפוסים לשטיחים טורקיים.
בילדותו לואיס נעדר לעיתים קרובות מבית הספר והסתובב בלונדון במשך זמן רב. לאחר שסיים את לימודיו, נכנס לבית הספר לאמנות במערב לונדון, ולאחר סיום לימודיו לימד זמן מה. כשהיה בן 20 נפטר אביו, והוא נאלץ לפרנס את אמו ואחיותיו.
זמן קצר לאחר מות אביו, הפסיק לואיס ללמד והפך לאמן לעת מצוא. הוא צייר בעיקר בעלי חיים ואת חיי הכפר, בשיתוף פעולה עם כמה מגזינים, כולל Illustrated Sporting and Dramatic News ו-Illustrated London News. בשנות ה-80 של המאה ה-19 תיארו עבודותיו בעיקר את חיי הכפר באנגליה: בתים, אחוזות ובעלי חיים, אותם היה עליו לצייר בתערוכות חקלאיות. בעבודותיו מאותה תקופה ישנם בעלי חיים רבים. היכולת לצייר אותם נשמרה כל חייו, והוא התכוון להתפרנס מציור דיוקנאות של כלבים בלבד.
בגיל 23, בניגוד לרצון המשפחה, התחתן ויין עם אמילי ריצ'רדסון, האומנת של אחיותיו, שהייתה מבוגרת ממנו בעשר שנים, ועבר לגור איתה בהמפסטד שבצפון לונדון. אמילי פיתחה עד מהרה סרטן והיא נפטרה שלוש שנים לאחר חתונתם. במהלך המחלה, הנחמה היחידה של אמילי הייתה החתלתול השחור-לבן המחמד פיטר. כדי לרצות את אמילי, ויין לימד אותו טריקים שונים: החתול הרכיב משקפיים וישב בשקט מול ספר, והעמיד פנים שהוא קרא. בשלב זה לואיס עצמו התחיל לצייר בדמותו איורים רבים. בהמשך כתב וויין על פיטר: "הוא למעשה קיבל את הזכות להזניק את הקריירה שלי ולגבש את עבודתי." פיטר מתואר ברבות מיצירותיו המוקדמות של ויין.
בשנת 1886 קיבל ווין בקשה לעיצוב ספר ילדים "המוסד של מאדאם טאבי". הרישום הראשון של ויין לחתולים בעלי מראה אנושי התפרסם בגיליון חג המולד החגיגי של "llustrated London News", תחת הכותרת "מסיבת חג מולד של חתלתולים". היצירה, המורכבת מ-11 קטעים, הציגה 150 חתולים (שרבים מהם נראו כמו פיטר), ששלחו הזמנות, החזיקו כדורים, דיברו ושיחקו משחקים. בתמונה זו, החתולים עדיין צעדו על ארבע רגליים, היו ללא בגדים ולא הייתה להם הבעת פנים אנושית. בשנים שלאחר מכן, החתולים של ווין עמדו על רגליהם האחוריות, החלו לחייך חיוך רחב, השתמשו בהבעות פנים שונות, כמעט אנושיות, ולבשו בגדים אנושיים רגילים. בציוריו של וויין, החתולים מנגנים על כלי נגינה, שותים תה, משחקים קלפים, דגים, מעשנים ומאזינים לאופרה.
במהלך 30 השנים הבאות, יצר ווין לעיתים עד 600 איורים בשנה. הוא אייר מאות ספרי ילדים ועבודתיו הופיעו לעיתים קרובות בעיתונים ומגזינים, כולל "Louis Wain Annual", אשר יצא בשנים 1901–1915. האמן הופיע גם תחת שם העט D. G. Thompson.
בשנת 1902 התיר הדואר המלכותי הבריטי למלא לחלוטין את הצד הקדמי של הגלויות שלהם בתמונה ומאז הגלויות עם רישומי ויין זכו לפופולריות עצומה.
איוריו של ווין העניקו לעיתים קרובות התנהגות אנושית, והופיעו כסאטירה רכה על מגמות אופנה שהופיעו בחברה. וויין אהב חתולים כל כך, שפעם הבחין כיצד חתול חוצה את הכביש ואוטובוס ממהר לעברו, קפץ בחשאי אל תוך האוטובוס והפך את ההגה לכיוון השני. כשהוא התעורר בבית החולים שאל וויין לראשונה על מצבו של החתול.[דרושה הבהרה] מצב זה ומצבים דומים לו עוררו בקרב הרופאים חשש להתפתחות סכיזופרניה.
וויין היה מעורב בכמה פעילויות צדקה, לרווחת החיות וב-1911 היה נשיא "מועדון החתולים הלאומי האנגלי". הוא קיווה שפעילות זו תסייע "למיגור כל שנאת החתולים" באנגליה.
מלחמת העולם הראשונה וקשיים כלכליים

למרות הפופולריות שלו, היו לוויין קשיים כלכליים במהלך חייו. הוא היה צריך לפרנס את אמו ואחיותיו, אך לא היה לו "חוש עסקי". ויין היה פשוט לב וקל לשטות:[דרושה הבהרה] לעיתים קרובות נגרר להרפתקאות פיננסיות. הוא מעולם לא התמקח, מה שפגע שוב ושוב בעולם הדפוס[דרושה הבהרה]. לא היה אכפת לו מזכויות היוצרים על הרישומים ולעיתים קרובות מכר את רישומיו בכללותם, מבלי שהשאיר לעצמו את הזכות להדפיס אותם מחדש. בשנת 1907 הוא הובא לבית המשפט בעיר קנט בגין חוב גדול ונאלץ לברוח לאמריקה כדי להימנע משערורייה, בתקווה לחזור למולדתו בעוד מספר חודשים. בניו יורק, התערוכה שלו התקבלה בחום על ידי הציבור. בארצות הברית המשיך לצייר ספרי קומיקס עבור ה-Hearst Newpapers והשקיע כמעט את כל כספו באיזו "המצאה נפלאה" שמעולם לא מומשה. בשנת 1910 נפטרה אמו באנגליה, ווין החליט לחזור למולדתו. במהלך מלחמת העולם הראשונה כמעט איבד את פרנסתו, ואחרי המלחמה היה על סף עוני. בשנים 1914–1918 קיבל רק שש הזמנות לאיור ספרים.
שנות חייו האחרונות

בשנים האחרונות לחייו סבל ויין מסכיזופרניה. ויין תמיד נחשב למקסים למדי, אבל אדם מוזר. בהדרגה, האקסצנטריות שלו הפכה למחלה נפשית קשה, שהחלה להתקדם עם השנים. מאז הופעתה, הפופולריות שלו החלה לרדת. התנהגותו ותכונותיו האישיות השתנו רבות. הוא החל לסבול מהזיות ומי שהיה אדם עדין וקל, הפך לימים לאגרסיבי וחשדני, במיוחד כלפי אחיותיו. הוא טען כי צילומים מהבהבים על מסך קולנוע גונבים חשמל ממוחם[דרושה הבהרה] וכי גונבים ממנו כסף. הוא החל לשוטט ברחובות בלילה, החל לארגן מחדש רהיטים בבית ובילה זמן רב לבדו, הסתגר בחדרו, שם כתב טקסטים לא עקביים.
בשנת 1924 אושפז בבית החולים הפסיכיאטרי בספרינגפילד (אנ') באנגליה (כיום בבורו וונדסוורת'), לאחר שהפיל את אחותו מהמדרגות [דרושה הבהרה]. שנה לאחר מכן הדבר התגלה על ידי העיתונות ונסיבות מחלתו פורסמו באופן נרחב, מה שהביא לביקורים של אנשים מפורסמים כמו הרברט וולס, דן ריידר והתערבות אישית של ראש ממשלת בריטניה. הוקמה קופת סיוע לאמנים, וויין הועבר לבית החולים המלכותי בת'לם ולאחר מכן, בשנת 1930, לבית החולים נאפסברי ליד סנט אלבנס בהרטפורדשייר, צפון לונדון. המרפאה הזו הייתה יחסית נוחה, בה הייתה גינה ומשפחתון שלם לחתולים. וויין העביר שם את שנותיו האחרונות בשלווה. אף על פי שהמחלה התקדמה, טבעו הקודם הרך שב אליו והוא המשיך לצייר להנאתו. עבודותיו מתקופה זו מאופיינות בגוונים וצבעים בהירים, בדפוסים מופשטים מורכבים, אם כי הנושא העיקרי שלו - חתולים - נותר ללא שינוי במשך תקופה ארוכה עד שהוחלף לחלוטין בדפוסים דמויי פרקטל.
סדרה של שש מעבודותיו של וויין משמשת לעיתים קרובות כדוגמה בספרי לימוד פסיכיאטריים כדי להמחיש שינוי ביצירתיות כתוצאה מהתפתחות מחלות נפש לאורך זמן. עם זאת, למעשה לא ידוע אם רישומים אלה נוצרו באמת בסדר הכרונולוגי בו הם מוצגים בדרך כלל בספרי לימוד, מכיוון שהאמן לא תארך את היצירות הללו. וויין חתם על כל רישומיו מהתקופה הזו, לעיתים השאיר נימוקים מוזרים על גב היצירות.
בימים האחרונים של חייו, וויין איבד לחלוטין את דעתו והיה מרותק למיטה. הוא נהג להשמיע בכי חזק בכל פעם שהרופאים פנו אליו לביצוע ההליכים הרפואיים. האמן נפטר ב-4 ביולי 1939 מאי ספיקת כליות וטרשת עורקים.
הוא נקבר בבית הקברות הקתולי סנט מרי בקנסל גרין שבלונדון.
פופולריות לאחר מותו

עבודתו של לואי וויין צברה שוב פופולריות בשנות התשעים של המאה ה-20. גלויות רבות עם רישומיו של ויין הפכו למושא איסוף, מחירן קפץ ל-500–800 דולר אמריקאי. ציורים מקוריים וצבעי מים נמכרים במחירים הנעים בין 5 ל-35 אלף דולר. עם זאת, יש צורך בזהירות מאחר שגם הזיופים נפוצים.
בשנת 2019 אולפני אמזון הפיקו וערכו צילומים לסרט "החיים המחשמלים של לואי וויין" והסרט הופץ בשנת 2021, כאשר בנדיקט קאמברבאץ' מגלם את דמותו של האמן וקלייר פוי מגלמת את אשתו של לואיס ויין, אמילי ריצ׳דסון.
לקריאה נוספת

Patricia Allderidge. The Cats of Louis Wain. — Bibliotheque de l’Image, 2000. — ISBN 2-909808-91-2.
הערות שוליים

↑  דוגמה לאופן בו הסגנון של ווין השתנה ככל שהתקדמה הסכיזופרניה
↑  רישומיו של וויין במהלך שהותו בבית חולים פסיכיאטרי
↑  Waincats
| --- | --- |
בקרת זהויות :  PLWABN: 9810697499105606  BnF: cb12703568c (data)  GND: 134125533  ICCU: PALV056488  ISNI: 0000 0000 6652 2910  LCCN: n82082635  MusicBrainz: e240874f-9b22-402f-b7b9-902ad1445201  NDL: 001208968  NGV: 6526  NTA: 146701410  RKD: 82489  SNAC: w65x4h0d  SUDOC: 052506622  ULAN: 500027273  VIAF: 61670882   WorldCat (עם VIAF): 61670882 
פוקר
רישומו של וויין שנעשה בבית החולים הפסיכיאטרי; דפוסים מופשטים ברקע נראים בבירור.
כמה מיצירותיו האחרונות של וויין.
טיפול תרופתי עצמי

טיפול תרופתי עצמי הוא בחירה ושימוש בתרופות (כולל צמחי מרפא ותרופות מסורתיות) שהפרט עושה על מנת לטפל במחלות או בסימפטומים שהוא זיהה בעצמו. טיפול תרופתי עצמי הוא תהליך בו נקנים, נבחרים, ונצרכים תרופות ללא מרשם, תרופות מרשם, צמחי מרפא, תרופות סבתא, ויטמינים ותוספי תזונה. מטרת הטיפול לקדם את הבריאות או לשפר ביצועים קוגניטיביים וגופניים, וכן למטרות אסתטיות ופנאי. טיפול תרופתי עצמי נעשה ללא ייעוץ מקצועי, מרשם או מעקב. לכן, הוא עלול לגרום לשימוש מוטעה כמו מינון יתר, מינון חסר או ריבוי תרופות (אנ'). טיפול תרופתי עצמי כולל גם מצבים בהם נלקחת תרופה על סמך עצה ממקור לא מוסמך.
טיפול תרופתי עצמי הוא תופעה עולמית צומחת. תופעה זו קשורה לבעיות בריאות כמו עמידות לאנטיביוטיקה, תופעות לוואי שליליות, מיסוך מחלות ותחלואה מוגברת. בעיות נוספות כוללות אבחנה עצמית שגויה, אינטראקציות מסוכנות בין תרופות, אופן נטילה שגוי, מינון שגוי, בחירה שגויה של סוג הטיפול, פיתוח תלות והתמכרות. למרות הסכנות, טיפול תרופתי עצמי יכול להוות סוג של טיפול עצמי, שיכול לתרום באופן משמעותי לבריאותו הנפשית והפיזית של האדם.
רקע

טיפול תרופתי עצמי נצפה לא רק בבני אדם, אלא גם ביונקים שונים. קופי אדם באפריקה, למשל, משתמשים במוצרים צמחיים ללא ערך תזונתי כדי לטפל במחלות טפיליות. התופעה נצפתה גם בפרפרים. הדנאית המלכותית אוכלת אסקלפיאס אדום (אנ') על מנת להילחם בזיהום טפילי. ישנן עדויות לכך שגם האדם הניאנדרטלי צרך צמחים כמו קמומיל ואכילאה אלף העלה לצרכים רפואיים. ניתן, עם כך, לראות בטיפול תרופתי עצמי את תחילתו של הטיפול הרפואי שהועבר מדור לדור.
טיפול תרופתי עצמי מהווה תופעה עולמית שכיחה, בעיקר במדינות מתפתחות. השימושים העיקריים הם לטובת הפחתת כאב, חום ודלקת.
טיפול תרופתי עצמי אחראי

לפי ארגון הבריאות העולמי, טיפול תרופתי עצמי יכול להיות אחראי בכמה תנאים:
לתרופות יש אפקטיביות מוכחת ואיכותן ובטיחותן נבדקה
התרופות משמשות למצבים אשר ניתן לזהותם באופן עצמאי או שהשימוש נעשה במצבים מתמשכים לאחר קבלת אבחון רפואי
התרופות נועדו לטפל במצב הספציפי
הן נלקחות במינון המתאים
מומלץ שהתרופות או התוצרים הנלקחים לשם טיפול עצמי ילוו במידע הכולל את אופן צריכת התרופה, תופעות לוואי אפשריות, אינטראקציות אפשריות, אזהרות, משך השימוש והתנאים בהם יש לפנות לקבלת מידע מקצועי.
חומרים המשמשים לטיפול תרופתי עצמי

תוספי תזונה ותרופות שלא מצריכות מרשם רופא, הם בין החומרים הנפוצים ביותר המשמשים לטיפול תרופתי עצמי. על פי רוב, חומרים אלו משמשים לטיפול ביתי בבעיות רפואיות שכיחות.
תוסף תזונה הוא מוצר המכיל ויטמינים, מינרלים, חומצות אמינו, רכיבים צמחיים או רכיבי תזונה אחרים. הם מיוצרים במפעלים ייעודיים ונמכרים בצורות שונות, כמו למשל: כמוסות, טבליות או משקאות. להבדיל מתוסף תזונה המתווסף לתזונה הכללית כמוצר נפרד, תוסף מזון מתייחס לרכיב בתוך מוצר מזון כגון צבעי מאכל, ממתיקים וכו'. עקב הדמיון בשם יש נטייה בציבור הרחב להתבלבל בין שני המושגים.
הבחנה בין תוסף תזונה לתרופה מבוססת על הצורך של הגוף במרכיביהם לשמירה על בריאותו.
החומר הפעיל של התרופות אינו חיוני לפעילות התקינה של תאי הגוף. כתוצאה מכך חומרים תזונתיים כמו פחמימות, חלבונים, שומנים ומים, אינם נחשבים לתרופה, אלא לתוספי תזונה.
צריכת תוספי תזונה מומלצת במטרה לספק חומרים חיוניים כגון ויטמינים, מינרלים, חומצות שומן או חומצות אמינו החסרים או לא מספיקים, בדיאטה הרגילה. לשימוש נכון ומותאם בתוספי תזונה, יש לפנות לייעוץ ומעקב של דיאטן קליני.
חומרים המשמשים לטיפול תרופתי עצמי > חומרים פסיכואקטיביים

חומר פסיכואקטיבי הוא חומר שנועד להשפיע לצורך לא רפואי או רפואי על מערכת העצבים המרכזית על מנת לגרום לשינוי בתפקוד המוח על מרכיביו, וכתוצאה מכך לגרום שינויים בהכרה, בתפיסה, במצב רוח או בהתנהגות. ישנו מגוון רחב של חומרים פסיכואקטיביים, הם כוללים בין היתר חומרים כמו : אלכוהול, קפאין, טבק, קנאביס, הלוצינוגנים, אופיואידים ועוד.
בני אדם נוהגים להשתמש בחומרים פסיכואקטיביים מזה אלפי שנים למטרות מגוונות, כמו למשל: אקסטזה רוחנית, הנאה, הקלה בכאבים פיזיים וטיפול בבעיות רגשיות. על פי רוב, המונח סם פסיכואקטיבי מתייחס לחומרים פסיכואקטיביים המשתמשים למטרות לא רפואיות ופעמים רבות הוא מקושר לקונוטציות שליליות כמו פגיעה בבריאות, הפרה של החוק והתמכרויות.
חומרים המשמשים לטיפול תרופתי עצמי > חומרים פסיכואקטיביים > היפותזת הטיפול תרופתי העצמי

על פי היפותזת הטיפול תרופתי העצמי, אנשים צורכים חומרים פסיכואקטיביים כדי להפחית רגשות שליליים.
בהתאם לכך, היפותזת הטיפול תרופתי העצמי היא הסבר אפשרי לקשר בין מצוקה רגשית והתמכרות. למעשה, המוטיבציה לטיפול תרופתי עצמי ממגוון של בעיות פסיכיאטריות ומצבים נפשיים כואבים, היא אחת הסיבות המרכזיות לשימוש יתר ולפיתוח תלות בחומרים פסיכואקטיביים, כך שמצבים אלו אינם נובעים רק מחיפוש פשוט אחר אסקפיזם, אופוריה או נטייה להרס עצמי.
הקשר בין הפרעת קשב להתמכרות לסמים ולאלכוהול, מוסבר בין היתר על ידי הנטייה לשימוש בחומרים ממריצים או בתרופות הרגעה לטיפול תרופתי עצמי בגיל ההתבגרות. נטייה זו גוברת עם הזמינות של אותם חומרים ובמיוחד בהיעדר טיפול.
אחד הפתרונות הראשונים של אנשים עם הפרעת קשב לטיפול תרופתי עצמי בהיעדר טיפול הוא השימוש בקפאין, שהוא בעצם חיקוי של הטיפול בממריצים. בהתאם לכך, הרבה אנשים עם הפרעת קשב מדווחים על צריכה גדולה של משקאות כגון קוקה-קולה וקפה. במצבי קיצון ומצוקה, יש המגיעים אף לשימוש בממריצים לא חוקיים.
חומרים המשמשים לטיפול תרופתי עצמי > חומרים פסיכואקטיביים > הבדלה בין שימוש רפואי לשימוש לרעה

ההבדלה בין חומרים פסיכואקטיביים שנחשבים לסמים ובין כאלו שלא, מתבססת בעיקר על אופן השימוש בהם ולא על סוג החומר. לדוגמה בחומר מורפין ניתן לעשות שימוש רפואי כתרופה משככת כאבים וניתן גם לעשות בו שימוש לרעה כסם משכר שעלול להוביל להתמכרות. בעקבות זאת, ברוב העולם ישנם מנגנוני פיקוח והסברה מגוונים, המיועדים לאפשר את השימוש הראוי והמועיל בחומרים פסיכואקטיביים, תוך הימנעות או צמצום מרבי של השימוש לרעה בחומרים אלו.
פיקוח והסברה ציבורית

כאמור, השימוש בטיפול תרופתי עצמי יכול להיות הן לטובה והן לרעה.
משום שלא ניתן למנוע את השימוש בטיפול תרופתי עצמי, על מערכות הבריאות ואנשי המקצוע נדרשים להשכיל את הציבור על היתרונות והחסרונות של טיפול תרופתי עצמי, כמו גם על אופן השימוש הנכון בו.
כמו כן, ישנם חומרים אשר יכולים להועיל לאדם בנסיבות מסוימות, אך להזיק באחרות. כדי לאפשר שימוש ראוי באותם חומרים ולצמצם ככל הניתן את השימוש לרעה, ברוב העולם יש פיקוח על טיפול תרופתי עצמי. פיקוח זה בא לידי ביטוי בין היתר בכך שסוגי תרופות מסוימים זמינים רק באמצעות מרשם רפואי.
למשל, פקודת הסמים המסוכנים התשל"ג-1973 היא פקודה (חקיקה שמקורה בתקופת המנדט) המגבילה את העיסוק בסמים במדינת ישראל.
ראו גם

טיפול עצמי
תחלואה כפולה
רפואה אלטרנטיבית
הערות שוליים

1 2 3  ארגון הבריאות העולמי, The Role of the pharmacist in self-care and self-medication : report of the 4th WHO Consultative Group on the Role of the Pharmacist, ארגון הבריאות העולמי, ‏1998
1 2 3 4 5 6 7 8 9 10  Daniela Baracaldo-Santamaría, Maria José Trujillo-Moreno, Andrés M. Pérez-Acosta, John Edwin Feliciano-Alfonso, Carlos-Alberto Calderon-Ospina, Franklin Soler, Definition of self-medication: a scoping review, Therapeutic Advances in Drug Safety 13, 2022-01, עמ' 204209862211275 doi: 10.1177/20420986221127501
1 2 3  Shafie, M., Eyasu, M., Muzeyin, K., Worku, Y., & Martín-Aragón, S. (2018). Prevalence and determinants of self-medication practice among selected households in Addis Ababa community.
↑  Neil R. Carlson, (2013). Physiology of Behavior. Boston: Pearson.
1 2 3  Torres, C., & Papini, M. R. (2016). Emotional self-medication and addiction. In Neuropathology of drug addictions and substance misuse (pp. 71-81).
↑  מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון.
1 2  Khantzian, E. J. (1987). The self-medication hypothesis of addictive disorders: focus on heroin and cocaine dependence. In The cocaine crisis (pp. 65-74). Springer, Boston, MA.
1 2  מנור, א', וטיאנו, ש' (2012). לחיות עם הפרעת קשב, ריכוז והיפראקטיביות. תל אביב: דיונון.
| --- | --- |
בקרת זהויות :  NLI: 987007529461105171  GND: 4054422-9  LCCN: sh85119770  LNB: 000125601  NDL: 01181562 
תוספי תזונה שאינם מצריכים מרשם רפואי הם בין החומרים הנפוצים לשימוש עבור טיפול תרופתי עצמי
עישון ושתייה של משקאות משכרים. ציור משנת 1906
מרק אפאנג

מרק אפאנג
מרק אפאנג, הוא מרק ירקות שמקורו באנשי האפיק של ממלכת האפיק, במדינת קרוס ריבר. ואנשי האיביביו של אקווה איבום בדרום ניגריה.
זהו מאכל המוכר על ידי הניגרים וגם בחלקים מסוימים של אפריקה. פופולרי במיוחד בקרב אנשי האיביביו ואנשי האנאנג של אקווה איבום ומדינת קרוס ריבר שאימצו את המטבח הזה כחלק מזהותם התרבותית.
מוגש בבתים וגם בטקסים כמו חתונות, קבורה ופסטיבלים. בעיקר בחלק הדרומי של ניגריה. מרק אפאנג מזין מאוד ועלות ההכנה מותאמת לצורכי המשפחה. המרכיבים המשמשים להכנת המרק כוללים: בשר, דגים, שמן דקלים, פלפל, שאקי (מעיים של פרה), waterleaf, עלה okazi, בצל, שיחי הרדוף מלח וקצת תבלינים אחרים.
הערות שוליים

↑  Badiru, Iswat Badiru; Deji (2013-02-19). Isi Cookbook: Collection of Easy Nigerian Recipes (באנגלית). iUniverse. ISBN 9781475976717.
↑  "Top Exotic Nigerian Dishes You Must Taste This Week". Nigerian Bulletin - Nigeria News Updates (באנגלית אמריקאית). נבדק ב-2017-02-20.
↑  Okafor, Onnaedo. "Food Profile: 10 best foods to eat from 10 regions in Nigeria" (באנגלית אמריקאית). נבדק ב-2017-02-20.
מרק"ם

מרק"ם הוא מיזם משותף של התנועות גשר וצו פיוס ובו קהילות מעורבות חילונים ודתיים המתגוררים ביישובים שונים ברחבי הארץ, ויוצרים חברה הרואה את כוחה ברבגוניותה.
בעקבות גילויים של מחלוקות קשות בין דתיים לחילונים, המתבטאים לעיתים בהתלהמות משני הצדדים ומגיעים עד לכדי שנאה, החליטו חברי הארגונים צו פיוס וגשר, באוגוסט 2008, להקים רשת קהילות מעורבות, אשר בהן יקיימו חיים משותפים, אוכלוסיות בעלות אורחות חיים שונים, חילונים ודתיים, תוך כבוד הדדי וקבלת האחד את משנהו. בחודש יוני 2009, נערך בכנסת, כנס הייסוד של המיזם. הכנס התקיים בחסותם של ראשי 'השדולה ליחסי דתיים חילוניים' חברי הכנסת אורי אורבך ואיתן כבל.
הקהילות

בישראל קיימות כיום למעלה מ-20 קהילות השותפות למיזם, ומקיימות חיים קהילתיים משותפים, מתוך כבוד הדדי, וקבלת גישות שונות ליהדות. קהילות אלו חברו לארגונים צו פיוס וגשר, ומקבלות מהם תמיכה כלכלית וארגונית, ליווי וייעוץ.
צופים - התנחלות עירונית מעורבת ליד קלקיליה, אשר הוקמה בשנת 1989 על ידי ארגון אמנה, ושייכת למועצה אזורית שומרון.
שלפים - יישוב קהילתי לעתיד. כיום (2021) שכונה זמנית בעמק המעיינות, בין קיבוץ שלוחות הדתי לקיבוץ רשפים החילוני.
אליאב - יישוב קהילתי מעורב המצוי במזרח חבל לכיש ושייך למועצה אזורית לכיש. עלה לקרקע ב-2004.
השפעת עישון על היריון

עישון הוא פעולה של שאיפת העשן של מוצרי הטבק לדרכי הנשימה, הוא נחשב לגורם סיכון מרכזי לתחלואה ולתמותה ממחלות לב וסוגי סרטן שונים. לעישון בזמן הריון ישנה השפעה מזיקה גם על האם וגם על העובר.
אישה שמעשנת חשופה לחומרים הרעילים של עשן הסיגריות, ובכך נמצאת בסיכון יתר למחלות שונות כגון מחלות לב טרשתיות, מחלה ריאתית חסימתית ולסוגי סרטן שונים כמו סרטן לוע, פה, ושט, ריאה ושלפוחית השתן.
ההשפעות המזיקות של העישון על העובר והתינוק המתפתח כוללות בין השאר: לידה מוקדמת, משקל לידה נמוך ואף מוות פתאומי של התינוק (Sudden infant death syndrome).
היקף התופעה

לפי סקר משרד הבריאות לשנת 2014, אחוז המעשנים מכלל האוכלוסייה הבוגרת בישראל (בני 21 שנה ומעלה) עומד על 19.8%. ניכרים הבדלים בשיעורים של עישון לפי מגדר ואוכלוסייה. 27.3% מהגברים בישראל מעשנים, לעומת 12.6% מכלל הנשים. השיעור גבוה יותר באוכלוסייה הערבית ועומד על 26.3% לעומת 18.4% באוכלוסייה היהודית (בשקלול לפי גיל ומין). שיעורי העישון המשוקללים לגיל הם 23.1% בגברים יהודים, 14.0% בנשים יהודיות 46.6% בגברים ערבים ו-6.1% בנשים ערביות.
במהלך ההיריון, 59% מנשים יהודיות ו-22% מנשים ערביות אשר היו מעשנות מפסיקות לעשן.
תינוק שנולד עלול גם להיות חשוף לעישון מיד שנייה (עישון פסיבי), לפי הסקר נמצא כי 25% מהתינוקות היהודים ו-52% מהתינוקות הערבים חשופים לעישון סביל בגיל חודשיים.
השלכות העישון

עשן הסיגריות מכיל אלפי רעלנים (טוקסינים) שחלקם מוכח כרעיל עבור העובר כמו ניקוטין ופחמן חד-חמצני. ניקוטין שנשאף לריאות מגיע לזרם הדם של האם, עובר את השליה ובכך מגיע לזרם הדם העוברי, השפעתו נובעת מהקשירה לקולטנים כולינרגים במוח, במערכת העצבים ההיקפית ובבלוטת יותרת הכליה.
אישה שמעשנת חשופה לרעלנים של הטבק אשר יכולים לגרום נזק לאיברי הגוף השונים.
השלכות העישון > תחלואה לבבית וריאתית

רעלנים בעשן הסיגריות ובייחוד הניקוטין מאיצים את הליך הטרשת בעורקים בגוף, הליך הטרשת מוביל להיצרות עורקים אלו ובכך לפגיעה באספקת דם לאיברים חיוניים בגוף, דבר שעלול לגרום לתעוקת חזה ואוטם שריר הלב, מחלת כלי דם היקפיים ברגליים, שבץ מוחי, אי ספיקת כליות ופגיעה בתפקוד המיני.
עישון מגביר סיכון לנפחת, דלקת סמפונות ולסרטן הריאות, כמו כן הוא מגביר סיכון לסוגי סרטן שונים כמו סרטן הלוע, ושט ושלפוחית השתן.
השלכות העישון > הקשר עם יתר לחץ דם בהריון

יתר לחץ דם הריוני מוגדר כהופעה חדשה של יתר לחץ דם אצל אישה הרה לאחר שבוע 20 להריון ללא עדות לרעלת היריון. יש עדויות כי עישון בזמן הריון מקטין סיכון ליתר לחץ דם הריוני, ממצא זה הוצג במספר עבודות והמנגנון לכך אינו ברור. עם זאת, אין באמור לעיל כדי להצדיק עישון וזאת לאור העובדה שנזקיו של העישון עולים לאין שיעור על השפעה מטיבה זו .
השלכות העישון > השלכות על השליה

חשיפה לניקוטין בזמן הריון עלולה לגרום למספר סיבוכים הכרוכים בשליה.
היפרדות שליה הוא מצב בו מעטפת השליה נפרדת במהלך ההיריון מהרחם ומהווה אחת הסיבות השכיחות לדימום בטרימסטר השלישי להריון, שכיחות התופעה עומדת על 1% מסך כל ההריונות, והיא כרוכה בתחלואה אימהית כגון דימום רב עד כדי צורך בעירוי דם, ובתחלואה ותמותה עוברית עקב עקה שנגרמת ממחסור בחמצן.
עישון סיגריות קשור בעליה פי 2.5 בהיארעות של היפרדות שליה, הסיכון עולה ככל שעולה מספר הסיגריות שהאישה מעשנת.
המנגנון לכך הוא שהניקוטין גורם להתכווצות של שריר הרחם וכלי דם בחבל הטבור, כמו כן העישון מעלה את הרמה של קרבוקסי-המוגלובין שמתחרה עם ההמוגלובין על חמצן. תהליכים אלה עלולים להוביל בסופו של דבר לאטמים קטנים בשליה ובהמשך גם להיפרדותה.
השלכות העישון > השלכות על השליה > פתיחת קרומים מוקדמת

פתיחה מוקדמת של שק מי שפיר עלולה להוביל ללידת תינוק טרם בשלותו המלאה. עישון נחשב כגורם סיכון לפתיחת קרומים מוקדמת, יותר בשלבי ההיריון המוקדמים מאשר בסוף ההיריון, ויש לכך השלכות רבות על תחלואת היילוד.
השלכות העישון > השלכות על העובר

חשיפה לעישון במהלך ההריון מסכנת לא רק את האם אלא גם את העובר שנושאת ברחמה.